kardosdrur/scandi-wiki huggingface dataset:
Venta

Venta (, ) er en flod i det nordvestlige i Litauen og vestlige Letland. Den har sin kilde nær Kuršėnai i Šiauliai apskritis i Litauen og løber ud i Østersøen ved Ventspils i Letland. 

Af byer langs Venta finder man Mažeikiai i Litauen, Kuldīga og Ventspils i Letland. Venta har blandt andet bifloderne Abava, Virvyčia og Varduva, der munder ud i Venta ved grænsen mellem Litauen og Letland. Andre bifloder er Viešetė, Vadakstis og Ciecere. 

Ved udmundingen ved Ventspils er Venta 200 meter bred og uddybet så store olietankere kan besejle flodhavnen.

Længden af Venta i Letland er ca 178 km.

Ventas Rumba 

Ventas Rumba er et vandfald på Ventafloden nær centrum af byen Kuldīga i Letland,

Vandfaldet er i gennemsnit 100-110 m bredt, men ved forårsafstrømningen kan det blive op til 270 m bredt og siges at være det bredeste vandfald i Europa, ca dobbelt så bredt som Rheinfall på Rhinen. Faldhøjden, afhængig vandstanden, er 1,8-2,2 m. Vandfaldet er kendt som stedet, hvor man "kan fange laks fra luften".

I 1600-tallet blev der oprettet fælder til at fange springende laks og stør. I klipperne er udhugget kanaler, hvis fiskene ikke klarede springet op ad vandfaldet flød de tilbage af gennem kanalerne og blev fanget i kurve. Der er ikke længere laks i Venta, ligesom støren er uddød siden slutningen af 1892. Men i løbet af foråret kan man se talrige karper () springe ved faldet. Fiskeri er meget tæt på Ventas Rumba-faldet er ikke tilladt, når fiskene vandrer op til gydning.

Nordkysten af Ventas Rumba kan nåes af den længste murede bro i Europa bygget i 1874. I sommermånederne er det muligt at krydse faldet til fods over klipperne.

Ventas Rumba er en af de største attraktioner i Kurland og en kendt i lettisk turistattraktion. Badning i vandfaldet er muligt, men der er ingen markerede eller bevogtede strande. Syd for vandfaldet ligger Kuldīga med slotspark og mange historiske bygninger, som stort set endnu var urenoverede i 2005. Afstanden til Riga er ca. 200 km, afstanden til Ventspils og Østersøen er omkring 30 km.

Den 1. januar 1997 blev Ventas Rumba udpeget som natur-monument i Letland.

Referencer

Se også 
 Ventas vandfald

Eksterne henvisninger 

 Lettisk Naturarvsfond: Ventas Rumba  (), hentet 12. maj 2015 

Østersøens afvandingsområde
Floder i Litauen
Floder i Letland
Olaine

Olaine er beliggende i Rigas distrikt i det centrale Letland og fik byrettigheder i 1967. Byens historie er tæt knyttet til en tørvemose, hvor udgravninger påbegyndtes i 1940. Før Letlands selvstændighed i 1918 var byen også kendt på sit tyske navn Olai.

Se også 
 Historisk navnet på dette sted gav en indbygget i svenske gange i det 17. århundrede i begyndelsen af hellige Olav- Saint Olai kirken på Misa flod, hvor der nu er en gammel kirkegård Olaine. 1868 året i forbindelse med jernbanen Riga-Jelgava (dengang Mittava) blev bygget i stationen "Olai". Navn ændret lettiske nationale fundament under 1919, sammen med en anden tysk stednavne
 Byer i Letland

Eksterne henvisninger 

 Byens hjemmeside

Noter 

Byer i Letland
Saldus

Saldus er beliggende i Saldus distrikt i det vestlige Letland og fik byrettigheder i 1917. Før Letlands selvstændighed i 1918 var byen også kendt på sit tyske navn Frauenburg.

Se også 
 Byer i Letland

Eksterne henvisninger 

 Byens hjemmeside

Noter 

Byer i Letland
Talsi

Talsi er beliggende i Talsis distrikt i det vestlige Letland og fik byrettigheder i 1917. Byen er kendt som "Byen på de ni bakker" – ni bakker der omgiver søerne Vilkmuiža og Talsi. Før Letlands selvstændighed i 1918 var byen også kendt på sit tyske navn Talsen.

Kendte bysbørn 
 Intars Busulis – sanger
 Madara Palameika – spydkaster
 Romāns Vainšteins – cykelrytter

Se også 
 Byer i Letland

Eksterne henvisninger 

 Byens hjemmeside

Noter 

 
Byer i Letland
Krāslava

Krāslava er en by i det sydøstlige Letland med et indbyggertal på 9.114 . Byen ligger i Krāslavas distrikt, tæt ved grænsen til nabolandet Hviderusland.

Nord for byel ligger Chokoladebjerget (), en markant høj af mørkt ler, hvorfra arkæologiske fund vidner om menneskelige aktiviteter allerede i første århundrede før Kristus.

Kendte bysbørn 
 Ineta Radēviča – atlet

Kildehenvisninger
Bauska

Bauska er en by i det sydlige Letland, med et indbyggertal på cirka 10.361 . Byen ligger i Bauskas distrikt ved bredden af floden Lielupe, hvor også Bauska Slot ligger.

Referencer 

Byer i Letland
Kimberly Williams-Paisley

Kimberly Williams-Paisley (født 14. september 1971 i Rye i New York) er en amerikansk skuespillerinde. Hun er bedst kendt for rollen som "Annie Banks" i filmene Brudens far og Brudens far 2, sammen med Steve Martin og Diane Keaton, samt i  rollen som "Dana" i sitcomserien According to Jim.

Hun afbrød sit studie ved Northwestern University på andetåret for at indspille filmen Brudens far, men returnerede for at fuldføre sin grad. Efter at have giftet sig med countrystjernen Brad Paisley i 2003, tog hun ægtemandens efternavn for at undgå at blive forvekslet med Playboy-modellen og brunetten Kimberly Williams. Hun har også en søster som er skuespillerinde, Ashley Williams, samt en bror, Jay Williams.

Brad Paisley har udtalt, at Kim var inspirationskilden til hans hit "Little Moments" fra 2004. De første linjer i sangen er inspireret af den første gang han hørte hende bande, samt den gang hun rødmede da han fandt en bule i sin bil.

Filmografi

Kilder

Eksterne henvisninger 

 
 Kimberly Williams-Paisleys offisielle hjemmeside
  Offisiell hjemmeside for kortfilmen Shade, regissert av Kimberly William-Paisley 
 Kimberly Williams UK  – britisk side

Skuespillere fra New York
Ludza

Ludza er en by i det østlige Letland med et indbyggertal på 8.718 (2016). Byen ligger i Ludzas distrikt, tæt ved grænsen til nabolandet Rusland.

Se også 
 Byer i Letland

Kildehenvisninger 

Byer i Letland
Etableret i 1777
Sigulda

Sigulda er beliggende i Rigas distrikt i det centrale Letland og fik byrettigheder i 1928. Byen ligger i det såkaldte "lettiske Schweiz" i Gaujadalen med Sigulda Slot, Sigulda Borg, Krimulda Slot og Turaida Borg. Før Letlands selvstændighed i 1918 var byen også kendt på sit tyske navn Segewold.

Seværdigheder 
 Siguldas bobslæde- og kælkebane

Kendte bysbørn 
 Sandis Ozoliņš – ishockeyspiller
 Alvis Vītoliņš – skakstormester

Venskabsbyer 
 
Tjiatura, Georgien

Aars, Danmark

Se også 
 Byer i Letland

Eksterne henvisninger 
 Byens hjemmeside

Byer i Letland
Līvāni

Līvāni er en by i det sydlige Letland med et indbyggertal på 8208 (2016) . Byen ligger i Preiļis distrikt, ved bredden af floden Daugava.

Se også 
 Byer i Letland

Kildehenvisninger 

Byer i Letland
Etableret i 1926
Gulbene

Gulbene er en by i det nordøstlige Letland, med et indbyggertal på 8.057(2016). Byen ligger i Gulbenes distrikt.

Kendte bysbørn 
 Imants Kokars – dirigent

Kildehenvisninger
Flydedragt

En flydedragt er en sikkerhedsdragt, der benyttes på havet. Den har sædvanligvis form som en heldragt med jakke og bukser ud i et, men findes også som to-delt. 

En flydedragt har indbygget neoprenplader eller lignende materiale, der skaber opdrift i vand. Det ydre materiale er fabrikeret i vandtæt materiale, mens indersiden sædvanligvis er foret. Modsat en tørdragt er en flydedragt ikke tætsluttende, hvorfor den ikke holder personen tør, hvis denne falder i vandet. Af den årsag er den ikke velegnet til aktiviteter, hvor det forventes at komme i hyppig kontakt med vandet, som fx windsurfing. 

Dens primære brug er i forbindelse med sejlads, jagt eller fiskeri fra båd, da dens materialesammensætning tillige gør flydedragten velegnet til at holde på kropsvarmen.
 
På trods af at en flydedragt skaber opdrift, anbefales det oftest at den anvendes sammen med en redningsvest, da flydedragten ikke støtter og holder hovedet fri af vandet i tilfælde af bevidstløshed. 

Brugen af flydedragt fritager heller ikke for brug af redningsvest, hvad angår de lovmæssige krav der er knyttet til færden på havet.

Se også 
 Våddragt
 Tørdragt

Personlige værnemidler
Den keltiske tiger

Den Keltiske Tiger er et begreb, der dækker over den økonomiske vækst, der startede i Irland i 1990erne, væksten sløvedes i 2001, kun for at komme tilbage i 2003, hvor den fortsatte indtil 2007, hvor den mistede tempo igen.

Igennem vækstperioden har Irland gået fra at være en af Europas fattigste til at blive en Europas rigeste lande. Udviklingen skyldes mange faktorer, et fald i arbejdsløshed i 1987-2003 fra 17% til 4%, regeringens fokus på økonomi, ændrede virksomheds-skatter, flere gifte kvinder i arbejde. Derudover har støtte fra EU til uddannelse og infrastruktur og hjulpet på væksten.

Kilder 
 Essay om Irland i det 20. århundrede  

Irlands historie
Økonomisk historie i det 20. århundrede
Sølyst (Klampenborg)

Sølyst er et landsted beliggende Emiliekildevej 2 i Klampenborg, Gentofte Kommune. Det huser i dag Den Kongelige Skydebane (Det Kongelige Kjøbenhavnske Skydeselskab og Danske Broderskab).

Det første Sølyst var et bindingsværkshus på 11 fag opført af J. Frøichen i 1724. Sølyst blev i 1753 købt af storkøbmanden Just Fabritius, der også ejede det nærliggende rokokopalæ Christiansholm, som han havde opført i 1746. Han opførte omkring 1760 den bygning, der i ombygget skikkelse ses i dag. Den blev ombygget ved G.F. Hetsch i 1848 og af Robert Hansen i 1948.

I finansminister Ernst Heinrich von Schimmelmanns ejertid var Sølyst om sommeren rammen om et kultiveret og berømmet socialt liv, hvor tidens kulturpersonligheder og kunstnere udfoldede sig. Schimmelmann rejste i 1782 monumentet Emiliekilde for sin afdøde hustru Emilie Schimmelmann, født Rantzau.

I 1948 blev landstedet købt af Den Kongelige Skydebane, der indtil da havde ligget i et palæ på Vesterbrogade i København, og den 15. september 1949 indviede Det Kongelige Kjøbenhavnske Skydeselskab og Danske Broderskab det nyistandsatte Sølyst ved en storslået fest med deltagelse af Kong Frederik 9. og Dronning Ingrid.

Sølyst er ikke fredet, men er tildelt højest mulige bevaringsværdi (1) på SAVE-skalaen.

Ejere af Sølyst 
 (1724-1753) J. Frøichen
 (1753-1766) Just Fabritius
 (1771-1831) Ernst Heinrich von Schimmelmann
 (1831-1840) Adelaide von Løwenstern (Löwenstern) 
 (1840-1858) Johannes Theodor Suhr
 (1858-1875) Ole Bernt Suhr
 (1875-1897) Ida Marie Bech gift Suhr
 (1913-1924) Emil Glückstadt
 (1924-1948) Gorm Rasmussen
 (1948-) Den Kongelige Skydebane

Eksterne henvisninger 

 Sølyst og Den Kongelige Skydebanes hjemmeside
 

Bygninger, konstruktioner og anlæg i Gentofte Kommune
Klampenborg
Emiliekilde

Emiliekilde (egentlig Emilia's Kilde, lejlighedsvis også Amiliekilde) er et monument i klassicistisk stil ved Strandvejen og Emiliekildevej i Klampenborg, Skovshoved Sogn, Gentofte Kommune. Det er tegnet 1780 af Nicolai Abildgaard og rejst 1782 af grev Ernst Heinrich von Schimmelmann som mindesmærke over hans første hustru, Emilie Caroline, født Rantzau (1752-1780). Familien Schimmelmann boede om sommeren på det nærtbeliggende landsted Sølyst.

Monumentet er ca. 5,70 meter højt og er opført af rød granit. Søjlen er beklædt med marmor. Digtet på stenen er forfattet af Christen Henriksen Pram:

"Emilia. Her vankede du eengang
Ach forlængst ey meer
Helligt er det Sted du yndede
Uskyldighed Himlens Uskyldighed
opfylde Hiertet ved dit Navn
Og hvo som har elsket
nævne det med Taarer
†
Anno 1780"

Mindesmærket indgik i romantikkens kultur og er afbildet på adskillige guldaldermalerier.

Monumentet blev fredet i 1918.

I 2016 blev monumentet af Gentofte Kommune istandsat, så det igen, efter mange års forfald og forvitring, kom til at fremstå som da det blev opført i 1782. Istandsættelsen kom til at beløbe sig til ca. 130.000 kroner.

Referencer

Eksterne henvisninger 

Klampenborg
Fredede monumenter i Danmark
Saratov

Saratov (, ) er en by i Saratov oblast, Volgas føderale distrikt i den sydvestlige del af Den Russiske Føderation ved floden Volga. Byen er administrativt center i oblasten og har  indbyggere. Saratov blev grundlagt .

Etymologi 
Navnet Saratov er muligvis afledt af det tyrkiske ord "Saryk Atov", der betyder "høgenes ø". En anden version af navnets oprindelse kan være "Sary Tau" (Сары Тау), der betyder det "gule bjerg" på tatarisk.

Geografi 

Saratov ligger i den europæiske del af Rusland. Byen ligger på kanten af Volgaplateauet og strækker sig til bredden af Volga. Centret ligger i nærheden af Volgabredden. Volga er her omkring tre km bred og krydses nær byens centrum af Saratovbroen.

Klima 
Klimaet i Saratov er tempereret fastlandsklima. Den gennemsnitlige årlige temperatur er +6,7 °C. Den koldeste måned er januar med en gennemsnitstemperatur på -8,6 °C, den varmeste måned er juli med en gennemsnitstemperatur på + 22,1 °C. Den gennemsnitlig årlige nedbør er 510 mm.

Erhverv og Uddannelse 

Saratov ligger i et frugtbart område og har levnedsmiddelindustri. Dertil findes maskinbyggeri, kemi- og olieindustri. På grund af Saratovs historie findes mange tysk/russiske joint ventures. Der findes international lufthavn, hovedveje, jernbane og faciliteter til flodtransport.

I Saratov findes adskillige uddannelsesinstitutioner herunder:
 Saratov Stats Universitet.
 Nikolaj Vavilov Agraruniversitet.
 Teknisk Universitet.
 Filial af Moskva Handelsuniversitet.
 Konservatorium.

Kultur og Seværdigheder 

Saratov blev ikke ødelagt under 2. verdenskrig og har derfor mange maleriske kvarterer i centrum. Her findes eksempler på mange stilarter bl.a. jugendstil med f.eks. "Villa Reinike" af Fjodor Schechtel og Uliza Nemezskaja i "tyskergaden". Langs Volgafloden er der promenader og udsigtspunker over landskabet og byen.

Saratov er hjemsted for en opera fra 1803, et arkæologisk museum fra 1886 i en smuk klassicistisk stil og det berømte Raditsjev Museum, der rummer en stor samling ikoner og værker af mange russiske kunstnere: Pavel Kuznetsov, Aleksandra Ekster, Aristarkh Lentulov, Robert Falk, Pjotr Konchalovsky, Fjodor Rokotov og Martiros Saryan.

Referencer

Eksterne henvisninger 

 
Etableret i 1590
Grydelap

En grydelap  findes sjældent enkeltvis, men optræder sædvanligvis i par.

Grydelapper bruges i husholdningen til at beskytte hænderne, hvis man skal tage på varme ting, som gryder og bageplader.

Ofte er grydelapper hjemmelavet, men de findes i mange forskellige former og i varierende materialer. De kan være hæklet eller syet, eller være fremstillet i varmeresistente materialer som silikone.

Køkkenredskaber
Tekstiler
EHF Champions League 2002-03 (kvinder)

EHF Champions League 2002–03 for kvinder var den tiende EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. Holdene spillede først to kvalifikationsrunder. De otte vindere af anden kvalifikationsrunde gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev vundet af Krim ETA Neutro Roberts Ljubljana fra Slovenien, som over to kampe samlet vandt 63-58 over El Osito L'Eliana Valencia fra Spanien. Triumfen var Krims anden Champions League-titel. De danske mestre fra Viborg HK og sølvvinderne Ikast-Bording EH repræsenterede Danmark i turneringen, og begge hold blev slået ud i semifinalerne.

Resultater

Første kvalifikationsrunde

Anden kvalifikationsrunde

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
 European Handball Federation – 2002/03 Women's Champions League 

Sport i 2002
Sport i 2003
Sæsoner i EHF Champions League
Kvindehåndbold
Uljanovsk

Uljanovsk (, ; frem til 1924 Simbirsk, ) er en by i det sydvestlige Rusland, beliggende ved bredden af floden Volga, 893 km øst for Moskva. Byen er administrativt center i Uljanovsk oblast, og har  indbyggere.

Uljanovsk er fødestedet for Aleksandr Kerenskij og Vladimir Lenin, Sovjetunionens stifter og første leder, hvis oprindelige efternavn var Uljanov. I 1924 blev Simbirsk omdøbt til Uljanovsk til ære for Lenin. Byen er også berømt for sine forfattere som Ivan Gontjarov, Nikolaj Jazykov og Nikolaj Karamzin og maleren Arkadij Plastov.

Geografi 

Uljanovsk ligger i den centrale del af det europæiske Rusland og breder sig på begge sider af Zjiguljovskajareservoiret på Volga, den folkerigeste del af byen ligger på højre bred af floden. Uljanovsk er beliggende omkring 700 km øst for Moskva. Den nærmeste by er Novouljanovsk () omkring 20 km syd for Uljanovsk.

Klima 

Uljanovsk har tempereret fastlandsklima med lange, kolde vintre og korte, varme somre. Den koldeste måned er januar med en gennemsnitstemperatur på -9,8 °C, den varmeste måned er juli med en gennemsnitstemperatur på 20,2 °C. Den gennemsnitlige årstemperatur er 4,9 °C. Den gennemsnitlige årlige nedbør er 470 mm.

Historie 

Simbirsk blev grundlagt i 1648.

Uljanovsk i Sovjetunionen 

I 1924 blev byen omdøbt til Uljanovsk til ære for Vladimir Uljanov, bedre kendt som Lenin, der blev født i Simbirsk i 1870. To andre russiske politiske ledere, Aleksandr Kerenskij og Aleksandr Protopopov, blev også født i Simbirsk.

Opførelsen af Kujbyshev vandkraftværk, åbnet i 1957, 200 km nedstrøms for Uljanovsk resulterede i oversvømmelser af betydelige landområder både nord og syd for Uljanovsk og øgede bredden af Volga med op til 35 km. Nogle beboede kvarterer i Uljanovsk ligger et godt stykke under vandspejlet i reservoiret, beskyttet af en dæmning.

Under den sovjetiske periode var Uljanovsk et vigtigt turistcenter, der havde besøgende fra hele landet på grund af sin revolutionerende betydning. Efter opløsningen af Sovjetunionen faldt betydningen som turistcenter Ulyanovsk. I 1990'erne gik byen gennem hårde tider med fald i produktionen i alle brancher, massearbejdsløshed, og en forarmet befolkning. I det første årti af 2000'erne begyndte økonomien at vokse.
Uljanovsk har langsomt genetableret den regionale produktion, udviklet byen som uddannelsescenter og transportknudepunkt.

Erhverv 

Byens økonomiske grundlag er maskinbygning og metalforarbejdning, en udviklet el-industri, byggevirksomheder og detailhandel. Der ud over har Uljanovsk en udviklet banksektor, servicesektor, turistsektor, forarbejdning af fødevarer og let industri.

Værdien af producerede varer og tjenester på fremstillingsvirksomhederne i Uljanovsk i 2010 var 65.540 millioner rubler.

Venskabsbyer 
Uljanovsk er venskabsby med:

Kendte personer fra Uljanovsk 

 Ivan Gontjarov, russisk forfatter
 Aleksandr Kerenskij, sovjetisk politiker

 Vladimir Lenin, sovjetisk politiker
 Ljudmila Belousova, sovjetisk kunstskøjteløber

Referencer

Eksterne henvisninger
EHF Champions League 2003-04 (kvinder)

EHF Champions League 2003–04 for kvinder var den 11. EHF Champions League-turnering for kvinder. Turneringen blev arrangeret af European Handball Federation og havde deltagelse af 29 hold. Holdene spillede først to kvalifikationsrunder. De otte vindere af anden kvalifikationsrunde gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for første gang vundet af et dansk hold. Slagelse FH vandt i finalen over to kampe samlet 61-56 over Krim Ljubljana fra Slovenien. Ud over de danske mestre fra Slagelse repræsenterede Ikast-Bording EH ligeledes Danmark i turneringen, og det midtjyske hold nåede gruppespillet, hvor det endte på tredjepladsen i gruppe B.

Resultater

Første kvalifikationsrunde

Anden kvalifikationsrunde

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
European Handball Federation – 2003/04 Women's Champions League 

Håndbold i 2004
Sæsoner i EHF Champions League
Håndbold i 2003
Kvindehåndbold
Kemerovo

Kemerovo (, ) er en by i Kemerovo oblast i den sydøstlige del af vestlige Sibirien i Den Russiske Føderation. Kemerovo er administrativt center i oblasten, og har  indbyggere.

Geografi 

Kemerovo ligger i luftlinje  km østsydøst for Moskva, ad landevej er afstanden  km og 260 km øst for Novosibirsk. Byen ligger centralt i den store kulforekomst i Kuzbass, på begge sider af floden Tom, en biflod til Ob.

Klima 

Kemerovo har fastlandsklima med lange, kolde vintre og korte, varme somre. Den koldeste måned er januar med en gennemsnitstemperatur på -17 °C, den lavest målte temperatur i Kemerovo var -47,9 °C. Den varmeste måned er juli med en gennemsnitstemperatur på 19,0 °C, den højest målte temperatur i Kemerovo var 38,0 °C i juni måned. Den gennemsnitlige årlige nedbør er 505 mm.

Historie 

Kemerovo er efterfølgeren til flere ældre russiske bosættelser, der smeltede sammen. Et vejpunkt ved navn Verkhotomsky Ostrog blev etableret i nærheden i 1657 på vejen fra Tomsk til Kuznetsk. I 1701 blev bosætningen Sjtjeglakova anlagt på venstre bred af Tom, som snart udviklede sig til en landsby. Der var blevet opdaget kulforekomster i området i 1721, imidlertid indledtes kulbrydning først i 1907. I 1916 etableredes en kemisk fabrik. I 1917 havde befolkningen i Sjtjeglovo (det tidligere Sjtjeglakova) vokset til omkring 4.000 mennesker. Før sammenlægningen i 1918 lå der tre landsbyer i området Ust-Iskitimskoje, Sjtjeglovo og Kemerovo.

Områdets videreudvikling blev forstærket af byggeriet af en jernbane mellem Jurga og Koltjugino (nu Leninsk-Kuznetskij) med en forbindelse mellem Topki og Sjtjeglovo. Sjtjeglovo fik bystatus den 9. maj 1918, der anses for at være datoen for Kemerovos grundlæggelse, og blev kendt som Sjtjeglovsk. Den 27. maj 1932 blev Sjtjeglovsk omdøbt til Kemerovo og blev det administrative center i Kemerovo oblast i 1943.

Demografi

Administrativ inddeling

Økonomi

Infrastruktur 

Kemerovo er knyttet til det vestlige Rusland af en gren af den transsibiriske jernbane.

Byen betjenes af Kemerovo internationale lufthavn.

Uddannelse 

Seks højere uddannelsesinstitutioner er placeret i Kemerovo: Kemerovo Statslige Universitet, Kuzbass Statslige Tekniske Universitet, Kemerovo Institut for Fødevareerhverv (Universitet), Kemerovo Statslige Medicinske Akademi, Kemerovo Statelige Kultrinstitut, Kemerovo Agronomiske Institut og Kuzbass Økonomi og Jura Institut.

Seværdigheder

Venskabsbyer 
  Salgótarján, Ungarn
  Billings, Montana, USA

Referencer

Eksterne henvisninger 

Byer i Kemerovo oblast
Etableret i 1918
Waking Life (film)

Waking Life er en filosofisk film instrueret af Richard Linklater. Filmen følger hovedpersonen igennem flere drømme-agtige sekvenser, hvor han deltager i diskussioner om virkelighed, fri vilje, forhold og meningen med livet. 

Waking Life er lavet med med en særlig teknik, hvor man først filmer hele filmen digitalt og siden tegner streger og farver over hvert billede via computere. Teknikken kaldes på engelsk "Rotoscoping". Teknikken hjælper med at underbygge drømmefølelsen, da billederne føles upræcise og flydende ligesom i en drøm

Se også 
 Lucide drømme

Eksterne henvisninger 
 

Dramafilm fra USA
Fantasyfilm fra USA
Animationsfilm fra USA
Amerikanske film fra 2001
Værker om meningen med livet
Emma Stone

Emily Jean "Emma" Stone (født 6. november 1988) er en amerikansk skuespiller og sanger. Hun havde sin spillefilmsdebut i 2007 med komedien Superbad og fik bred eksponering i 2008-filmene The Rocker og The House Bunny. Hun spillede derudover Eugenia Phelan i Niceville fra 2011, Sam Thomson i Birdman fra 2014 og vandt i 2017 blandt andet en Oscar og Golden Globe for sin rolle som Mia Dolan i La La Land.

Filmografi

Film

Tv-serier

Diskografi 
 "I Know What Boys Like" – med Katharine McPhee og Rumer Willis

Referencer

Eksterne henvisninger 

 

Filmskuespillere fra USA
Tv-skuespillere fra USA
Sangere fra USA
Skuespillere fra Arizona
Oscar for bedste kvindelige hovedrolle
Amerikanere i 1900-tallet
Amerikanere i 2000-tallet
Skuespillere fra Arizona